**Daugavpils pilsētas domes 2021.gada 27.maija saistošo noteikumu Nr.27 „Grozījumi Daugavpils pilsētas domes 2011.gada 22.jūnija saistošos noteikumus Nr.19 “Bērnu reģistrācijas, uzņemšanas, atskaitīšanas kārtība un diennakts režīma pakalpojuma sniegšanas kārtība Daugavpils pilsētas pirmsskolas izglītības iestādēs”” paskaidrojuma raksts**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Projekta nepieciešamības pamatojums | Eiropas Reģionālās attīstības fonda 2014.-2020. gada plānošanas perioda specifiskā atbalsta mērķa 2.2.1. “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” projekta “Pašvaldību klientu informācijas pārvaldības risinājums” ietvaros Dome 2018.gada 17.jūlijā noslēdza sadarbības līgumu ar Rīgas pilsētas pašvaldības iestādi “Rīgas domes Informācijas tehnoloģiju centrs” par projekta atbalstāmo darbību īstenošanu.Līdz ar to, saistošajos noteikumos ir jāparedz personām iespēja pieteikumu bērnu uzņemšanai pirmsskolas izglītības iestādē iesniegt arī elektroniski (valsts pārvaldes pakalpojumu portālā www.latvija.lv). |
| 2. Īss projekta satura izklāsts | Ar grozījumiem saistošie noteikumi tiek papildināti ar regulējumu par papildus iespēju reģistrēt pieteikumu bērna uzņemšanai Daugavpils pilsētas pirmsskolas izglītības iestādēs, izmantojot valsts pārvaldes pakalpojumu portālu www.latvija.lv (precizēts noteikumu 6., 9., 10. un 11.punkts, svītrots 24.3.apakšpunkts). |
| 3. Informācija par plānoto projekta ietekmi uz pašvaldības budžetu | Nav attiecināms. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5. Informācija par administratīvajām procedūrām | Noteikumu izpildi nodrošinās Daugavpils pilsētas Izglītības pārvalde. |
| 6. Informācija par konsultācijām ar privātpersonām | Konsultācijas notika ar Daugavpils pilsētas Izglītības pārvaldes speciālistiem. |

Domes priekšsēdētājs I.Prelatovs

*Dokuments ir parakstīts ar drošu elektronisko parakstu un satur laika zīmogu*